नोटिस के बावजूद दुकानों से नहीं हटाए जा रहे बड़े होर्डिंग
मनोज जोशी | मोहाली manoj.joshi@dbcorp.in
नगरनिगम द्वारा शहर की दुकानों पर लगे तीन फुट से बड़े साइज के बोर्ड हटाने का अभियान चलाया जा रहा है। इसके लिए करीब 200 दुकानदारों को नोटिस भी जारी किए जा चुके हैं। इसके बावजूद सैंकड़ों दुकानों पर अभी भी 3 फुट से बड़े होर्डिंग लगाए जा रहे हैं, जो पूरी दुकान को ही ढक लेते हैं। ऐसे अिधकतर होर्डिंग मोबाइल कंपनियों से संबंधित हैं। नोटिस देने के बावजूद नगर निगम के विज्ञापन विंग की नजरों के सामने लगने वाले इन बड़े होर्डिंग्स को हटाने के लिए कोई कार्रवाई नहीं की गई, जबकि दुकादार बड़े होर्डिंग उतारने को तैयार नहीं। वे निगम के नोटिस को कोई तवज्जो नहीं दे रहे। हाईकोर्ट के निर्देशों के अनुसार किसी भी दुकान पर तीन फुट से ऊंचा होर्डिंग लगाना नियमों के खिलाफ है। इसके साथ ही शहर में विज्ञापन का ठेका निगम ने प्राइवेट कंपनी को दिया है। अगर एेसे होर्डिंग्स लगते हैं तो निगम के होर्डिंग रेवेन्यू में भी कमी आएगी, क्योंकि कंपनिया निगम से विज्ञापन की साइट खरीदने के बजाय दुकानों पर ही अपने विज्ञापन बोर्ड लगाकर पैसे बचा रही हैं।
पतानहीं चलता दुकान है या होर्डिंग: शहरके मुख्य चौराहे मार्केट्स की प्राइम लोकेशन पर स्थित दुकानो को कंपनियों ने अपने होर्डिंग्स से ऐसे ढक दिया है कि पूरी दुकान किसी बड़े होर्डिंग जैसी नजर आती है। इन्हें देखकर पता ही नहीं चलता कि दुकान कहां है। यह सब कुछ नगर निगम के विज्ञापन विंग की नजरों के सामने हो रहा है। विंग की टीमें पूरा दिन शहर में घूमती हैं। फिर भी ऐसे होर्डिंग्स लग रहे हैं। आलम यह है कि आज भी शहर की करीब दस दुकानों पर इस तरह होर्डिंग्स लगाकर उन्हें ढकने का काम किया जा रहा था। इन्हें हटाने के लिए कोई भी निगम कर्मचारी नहीं आया है।
तीन फुट से बड़ा हो होर्डिंग: निगम कमिश्नर
^शहर की सुदंरता को खराब नहीं होने दिया जाएगा। जो नोटिस जारी किए गए हैं। उन पर कार्रवाई की जाएगी। लोगों को खुद ही तीन फुट से बड़ा होर्डिंग नहीं लगाना चाहिए और अपनी दुकानों पर प्राइवेट कंपनियों के होर्डिंग नहीं लगने देने चाहिए। ऐसे होर्डिंग्स को हटाया जाएगा। -राजेशधीमान, कमिश्नर नगर निगम, मोहाली
दुकान के नाम का होर्डिंग नहीं हटेगा...
नगरनिगम के विज्ञापन विंग के सुपरिंटेंडेंट मनदीप सिंह ने कहा कि जिस दुकानदार ने सिर्फ अपनी दुकान के नाम का होर्डिंग लगाया होगा और उस पर किसी भी कंपनी का नाम या विज्ञापन नहीं हाेगा, उसे नहीं हटाया जाएगा। अगर किसी ने किसी ब्रांड के नाम का बड़ा होर्डिंग लगाया है उसे हर हाल में उतार लें।
दुकानों के जरिये विज्ञापन के पैसे बचाने का तरीका
शहरमें नगर निगम की अाेर से विज्ञापन का ठेका प्राइवेट कंपनी को दिया हुआ है, जिस कारण कंपनियों द्वारा अपने होर्डिंग्स लगाने के लिए निगम के ठेकेदार को अधिक पैसे देने पड़ते हैं। इसलिए कंपनियों ने अपने ब्रांड की एडवर्टाइजमेंट करने के लिए दुकानो पर होर्डिंग्स लगाने का रास्ता चुना है, ताकि पैसे भी बच जाएं और विज्ञापन भी हो जाए।
शहर की सभी मार्केट्स में स्थित दुकानदारों को जहां अपनी दुकानों पर लगाए गए दुकान के नाम से संबंधित बोर्ड उतारने के लिए नोटिस जारी किए गए हैं। वहीं दुकानदारों का कहना है कि उनके इन पुराने होर्डिंग्स को तो उतारने का फरमान जारी किया गया है, लेकिन जो नए होर्डिंग्स लगाए जा रहे हैं, उन्हें क्यों नहीं रोका जा रहा। शहर में करीब 200 दुकानदारों को अपनी दुकानों पर लगे बड़े बोर्ड उतारकर तीन फुट ऊंचे बोर्ड ही लगाने का निर्देश दिया गया है। नोटिस में कहा गया है कि तीन दिन के अंदर दुकानदार अपने होर्डिंग्स उतार लें, नहीं तो निगम खुद बोर्ड उतारकर उसका खर्च दुकानदार से वसूलेगा। अगर फिर भी दुकानदार दोबारा बोर्ड लगाता है तो अगर ऐसा किया गया तो उनके खिलाफ कार्रवाई की जाएगी। कोर्ट में केस डाला जाएगा और 50 हजार रुपए तक का जुर्माना भी किया जा सकता है।
hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva